CELEX: 22021D0186
Language: lv
Date: 2018-07-06 00:00:00
Title: EEZ Apvienotās komitejas Lēmums Nr. 124/2018 (2018. gada 6. jūlijs), ar ko groza EEZ līguma I pielikumu (Veterinārijas un fitosanitārijas jautājumi) [2021/186]

25.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 67/3
               
            
         EEZ APVIENOTĀS KOMITEJAS LĒMUMS
         Nr. 124/2018
         (2018. gada 6. jūlijs),
         ar ko groza EEZ līguma I pielikumu (Veterinārijas un fitosanitārijas jautājumi) [2021/186]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā ir jāiekļauj Komisijas Īstenošanas lēmums (ES) 2018/136 (2018. gada 25. janvāris), ar ko norīko Eiropas Savienības mutes un nagu sērgas references laboratoriju un groza Padomes Direktīvas 92/119/EEK II pielikumu attiecībā uz Eiropas Savienības cūku vezikulārās slimības references laboratoriju (1).
                  
               
                     (2)
                  
                  
                     Ar Īstenošanas lēmumu (ES) 2018/136 no 2019. gada 1. janvāra atceļ Komisijas Īstenošanas lēmumu 2012/767/ES (2), kas ir iekļauts EEZ līgumā un kas attiecīgi jāatceļ saskaņā ar EEZ līgumu no 2019. gada 1. janvāra.
                  
               
                     (3)
                  
                  
                     Šis lēmums attiecas uz tiesību aktiem par dzīviem dzīvniekiem, izņemot zivis un akvakultūras dzīvniekus, un dzīvnieku produktiem, piemēram, olšūnām, embrijiem un spermu. Tiesību aktus par šiem jautājumiem nepiemēro Islandei, kā noteikts EEZ līguma I pielikuma I nodaļas ievaddaļas 2. punktā. Tāpēc šis lēmums nav piemērojams Islandei.
                  
               
                     (4)
                  
                  
                     Šis lēmums attiecas uz tiesību aktiem veterinārijas jomā. Tiesību akti veterinārijas jomā neattiecas uz Lihtenšteinu, kamēr attiecībā uz Lihtenšteinu piemēro Eiropas Kopienas un Šveices Konfederācijas Nolīgumu par lauksaimniecības produktu tirdzniecību, kā tas noteikts EEZ līguma I pielikuma nozaru pielāgojumos. Tāpēc šis lēmums nav piemērojams Lihtenšteinai.
                  
               
                     (5)
                  
                  
                     Tādēļ būtu attiecīgi jāgroza EEZ līguma I pielikums,
                  
               IR PIEŅĒMUSI ŠO LĒMUMU.
         
            1. pants
            EEZ līguma I pielikuma I nodaļu groza šādi:
            
                        1)
                     
                     
                        nodaļas 3.1. daļas 9. punktā (Padomes Direktīva 92/119/EEK) pievieno šādu ievilkumu:
                        
                                    “—
                                 
                                 
                                    
                                       32018 D 0136: Komisijas Īstenošanas lēmumu (ES) 2018/136 (2018. gada 25. janvāris) (OV L 24, 27.1.2018., 3. lpp.).”;
                                 
                              
                  
                        2)
                     
                     
                        3.2. daļā aiz 47. punkta (Komisijas Regula (ES) Nr. 415/2013) pievieno šādu punktu:
                        
                                    “48.
                                 
                                 
                                    
                                       32018 D 0136: Komisijas Īstenošanas lēmums (ES) 2018/136 (2018. gada 25. janvāris), ar ko norīko Eiropas Savienības mutes un nagu sērgas references laboratoriju un groza Padomes Direktīvas 92/119/EEK II pielikumu attiecībā uz Eiropas Savienības cūku vezikulārās slimības references laboratoriju (OV L 24, 27.1.2018., 3. lpp.).
                                    Šo tiesību aktu nepiemēro Islandei.”;
                                 
                              
                  
                        3)
                     
                     
                        no 2019. gada 1. janvāra svītro 3.2. daļas 35. punkta (Komisijas Īstenošanas lēmums 2012/767/ES) tekstu.
                     
                  
         
            2. pants
            Īstenošanas lēmuma (ES) 2018/136 teksts norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2018. gada 7. jūlijā, ja ir iesniegti visi paziņojumi saskaņā ar EEZ līguma 103. panta 1. punktu (*1).
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2018. gada 6. jūlijā
            
               
                  EEZ Apvienotās komitejas vārdā –
               
               
                  priekšsēdētāja
               
               Oda Helen SLETNES
            
         
         
            (1)  OV L 24, 27.1.2018., 3. lpp.
         
            (2)  OV L 337, 11.12.2012., 54. lpp.
         
            (*1)  Konstitucionālās prasības nav norādītas.